Spillerstallens kvalitet og dybde gjorde sitt til at sjongleringen av trenere ikke påvirket resultatene nevneverdig. Heller ikke langtidsskader på Stojkovic og Pardo svekket laget betydelig. Waddle, Papin og Abedi Pelé utgjorde en offensiv trio få motstandere evnet å hanskes med. Med 23 mål i serien ble Jean-Pierre Papin den franske toppdivisjonens overlegne toppscorer. Hele syv mål foran nestemann på toppscorerlisten.